Pebbles Cottage | LekkeSlaap
Pebbles Cottage: Hooffoto's
Adres: Clionelle-straat, Struisbaai, 7285, Wes-Kaap
Pebbles Cottage is 'n moderne visserskothuis in die prentjiemooi Langezandt Fisherman's Village in Struisbaai. Verblyf word in 'n selfsorghuis en 'n aparte woonstel met die oorspronklike visserskothuis-styl aangebied en daar is slaapplek vir 8 gaste. Die huis is 230 m vanaf die strand en bied 'n uitsig oor die tuin. Die strand is oorkant die pad, al met 'n houtpaadjie tussen inheemse kusplantegroei langs. Dié paadjie sal jou tot by die ongerepte, 1 km lange privaat strand bring wat deel van 27 km se ononderbroke kuslyn vorm.
Die hoofslaapkamer het 'n koningingrootte-bed en 'n en suite-badkamer met 'n bad, stort, toilet en 'n wasbak. Die tweede slaapkamer het 2 enkelbeddens en die derde slaapkamer is op die huis se solder en het 2 enkelbeddens - dit is ideaal vir kinders. Die gastebadkamer het 'n stort, toilet en 'n wasbak.
Die kombuis en leefarea het 'n oopplan-uitleg. Daar is 'n stoof, oond, yskas-vrieskas, mikrogolf, skottelgoedwasser, eetgerei en breekware in die kombuis, asook 'n ontbyttafel. Die sitarea het 'n TV met plaaslike kanale, 'n kaggel en 'n slaapbank waarop gaste voor die vuur kan opkrul. Die agterdeur lei na die binnehof en kuierarea.
Die kothuis is apart van die huis en perfek vir tieners, grootouers of gaste wat 'n bietjie privaatheid soek. Die kothuis beskik oor 'n slaapkamer met 'n koningingrootte-bed en 'n en suite-badkamer met 'n stort. Die oopplan-kombuisie en -sitarea het 'n dubbelslaapbank wat klein kinders kan akkommodeer, en 'n mikrogolf, broodrooster en 'n ketel in die kombuisie.
Die tuin is omhein en dus veilig vir troeteldiere en kinders. Daar is 'n kuierarea met buitemeubels en braaigeriewe, en 'n warmwater-buitestort onder die sterre. Die tuin het pragtige laventelbossies en wit klippies, en daar is 'n ekstra wasbak waar ywerige hengelaars hulle vis kan skoonmaak.
Die motorhuis kan via die binnehof bereik word en bied parkeerplek vir 1 voertuig, maar daar is ook genoeg parkeerplek vir voertuie buite. Daar is 'n wasmasjien in die motorhuis.
4.8 uit 5van 4 resensies vir Pebbles Cottage
Clionelle-straat, Struisbaai, 7285, Wes-Kaap
Gaste dink Pebbles Cottage het 'n uitstekende ligging
https://travelground.imgix.net/AAEAAQAAAAAAAAAAAAAA77c72f856e8ba3e63d320bc0487c84aaee4cf90c7c53ecc08213926bb15719965a30cdbc39f26a017c163dba563468b85cb0?w=1440&h=960&fit=crop&auto=enhance,format,compress&q=80 Vanaf R2 450 per nag (plek vir 8) 4 5 1 5 Clionelle Street Struis Bay 7285 Wes-Kaap 086 999 0018 14:00-19:00 10:00 -34.788982545607 20.044314925903